Masashi Kishimoto

Namundag si Masashi Kishimoto sa Prepektura nin Okayama, Hapon kan Nobyembre 8, 1974, bilang mas matuang identical twin ni Seishi Kishimoto.  An saiyang harong harani sa Hiroshima kun saen gikan an saiyang lolo. Pirming sinasabi kan lolo ni Kishimoto an mga istorya manongod sa giyera asin kun paano ni konektado sa mga kulog boot.  Durante kan saiyang pagka-aki, nagpahiling si Kishimoto nin interes sa pagdrowing nin mga karakter hale sa mga anime na saiyang dinadalan, siring ki Arale  Dr. Slump asin an Doraemon's titular protagonist .  

Sa elementarya, nagpoon si Kishimoto  na magdalan kan Kinnikuman asin Dragon Ball  kaiba an saiyang tugang na lalaki.  Sa mga suminunod na taon, nagpoon si Kishimoto na mag-idolo sa nagagibo kan Dragon Ball  si Akira Toriyama, nag-eenjoy bako sana  saiyang serye na Dragon Ball asin Dr. Slump, kundi pati na sa Dragon Quest, sarong serye nin mga role-playing video games na kun saen si Toriyama an paradisenyo nin karakter. Mantang dai niya kayang bakalon an Weekly Shōnen Jump kun saen ipinublikar an <i id="mwag">Dragon Ball</i> manga, sinundan niya an serye huli sa sarong amigo sa eskwelahan na nag-subscribe sa magasin.   Kan siya nasa hayskul, nagpoon si Kishimoto na mawaran nin interes sa manga huli ta nagpoon siyang magkawat nin baseball asin basketball, mga isports na saiyang pig-papraktis. Alagad, kan mahiling niya an sarong poster para sa animated film na Akira, nangalas si Kishomoto sa paagi kun pano ginibo an ilustrasyon asin nagmawot na arogon an estilo kan paggibo kan serye na si Katsuhiro Otomo .  An ibang mga serye na gusto niyang basahon iyo an Jin-Roh: The Wolf Brigade ; Ninku ; asin Ghost in the Shell . 

Sa saiyang mga huring taon bago maggradwar sa Kyushu Sangyo University, naggugol nin panahon si Kishimoto sa pagdrowming nin manga asin naglaog sa sarong kolehiyo nin arte na may paglaom na magin sarong manga artisi.  Kan maglaog sa kolehiyo, nagdesisyon si Kishimoto na dapat niyang porbaran na maggibo nin sarong Chanbara manga nin huli ta an Weekly Shōnen Jump dai pa nakapublikar nin titulo gikan sa genre na iyan. Alagad, kan parehong taon, nagpoon na basahon ni Kishimoto an Blade of the Immortal ni Hiroaki Samura asin an Rurouni Kenshin ni Nobuhiro Watsuki (naipublikar sa Weekly Shonen Jump ), na naggamit kan nasambit na genre. Nagigirumdoman ni Kishimoto na dai pa siya nasurpresa sa manga poon kan basahon an Akira asin nanompongan na dai niya pa kayang makipagkompetensya sainda. 

Sa saiyang ikaduwang taon sa kolehiyo, nagpoon si Kishimoto na magdrowing nin manga para sa mga paligsahan sa magasin. Alagad, narisa niya na an saiyang mga obra kapareho kan seinen manga, na nakatutok sa demograpikong adulto, imbes na an shōnen manga na binabasa kan mga kaakian asin mga tin-edyer.  Sa pagmawot na magsurat nin manga para sa Shōnen Jump (na nagtatarget sa sarong hoben na demograpiko), nanompongan ni Kishimoto na an saiyang estilo bakong angay para sa magasin.  Sa pagdalan kan serye nin anime na Hashire Melos!, nasurpresa si Kishimoto sa mga disenyo nin karakter na ginamit kan mga animator asin nagpoon siyang magsiyasat nin mga obra hale sa mga animator. Nabisto niya si Tetsuya Nishio, an paradisenyo gikan sa anime na adaptasyon kan manga Ninku , na saiyang pigkonsiderar na sarong dakulang impluwensya.  Huli sa pag-arog kan estilo nin pagdrowing kan dakol na mga paradisenyo nin karakter gikan sa serye nin anime, narisa ni Kishimoto na an saiyang sadiring estilo nagpoon na magin kaagid kan serye nin shōnen .